করোনাভাইরাস সন্দেহ, চীন ফেরত বাংলাদেশিকে হাসপাতালে ভর্তি
চীন থেকে আসা এক বাংলাদেশি নাগরিককে করোনাভাইরাসে আক্রান্ত সন্দেহে রাজধানীর কুর্মিটোলা জেনারেল হাসপাতালে ভর্তি করা হয়েছে।







বৃহস্পতিবার সকালে চীন থেকে আসা এই যাত্রীর গায়ে অতিরিক্ত তাপমাত্রা (জ্বর) ধরা পড়ে। শাহজালাল বিমানবন্দরের থার্মাল স্ক্যানারে ওই যাত্রীর অতিরিক্ত তাপমাত্রা ধরা পড়লে তাকে সরাসরি কুর্মিটোলা জেনারেল হাসপাতালে নিয়ে যাওয়া হয়।




বিষয়টি নিশ্চিত করেছেন শাহজালাল বিমানবন্দরের হেলথ সেন্টারের স্বাস্থ্য কর্মকর্তা ডা. শাহরিয়ায় সাজ্জাদ। তিনি বলেন, করোনার প্রাথমিক কিছু লক্ষণ থাকায় চীন থেকে আসা এক বাংলাদেশিকে আমরা কুর্মিটোলা হাসপাতালে পাঠিয়েছি। হাসপাতালে আরও পরীক্ষার পর নিশ্চিত হওয়া যাবে।

চীন থেকে আসা এক বাংলাদেশি নাগরিককে করোনাভাইরাসে আক্রান্ত সন্দেহে রাজধানীর কুর্মিটোলা জেনারেল হাসপাতালে ভর্তি করা হয়েছে।